钦定古今图书集成/明伦汇编/氏族典/第315卷 > 《廖用贤尚友录》 > 平当
## 钦定古今图书集成/明伦汇编/氏族典/第315卷 > 《廖用贤尚友录》 > 平当

按《汉书平当传》：“当字子思，祖父以訾百万自下邑徙
平陵。当少为大行治礼丞，功次补大鸿胪文学，察廉
为顺阳长，栒邑令。以明经为博士。公卿荐当议论通
明，给事中。每有灾异，傅经术，言得失，使行流民。幽州
举奏刺史二千石，劳徕有意者，奉使十一人为最，迁

以为长，不应封爵，坐议不正，左迁钜鹿太守。后以经
明《禹贡》，使行河，为骑都尉，领河堤。哀帝即位，征为光
禄大夫，至丞相，赐爵关内侯。明年，病笃，上书乞骸骨，
月馀卒。